Ho tsebahatsa botsamaisi bo bohlale ba ditjhelete ba mehlodi ya provense.
Ho hatella ho kenngwa tshebetsong ha Molao o mabapil le Botsamaisi ba Ditjhelete tsa Setjhaba.
Ntlafatso ya botsamaisi bo phethahetseng ba tjhelete, diketsahalo tsa ho boloka direkoto tsa ditjhelete, maano le mekgwatshebetso.
Khomeshene ya Ditokelo tsa Botho ya Afrika Borwa e tlameha ho etsa tataiso e mabapi le ho sebediswa ha Molao. Tataiso ena e tla fumaneha ho eso fete Phato 2003.
Tsebiso ho ya ka karolo ya 15 e hlalosang mekgahlelo ya direkoto tse fumanehang ntle le hore motho a etse kopo ya phihlello ho ya ka dintlha tsa Molao ha e fumanehe ha jwale.
Ha ho hanwe ka phihlello ya rekoto eo tlasa mabaka afe kapa afe a ho hana a boletsweng Molaong.
Mokopi o tlameha ho sebedisa foromo e hatisitsweng Koranteng ya Mmuso [Tsebiso ya Mmuso R187 - 15 Tlhakola 2002] (Foromo ya A).
Mokopi o boela a tlameha ho bolela ebang kopo e le ya khopi ya rekoto kapa ebang a batla ho phetlela rekoto diofising tsa Tsamaiso ya Provense. Ka nqe nngwe, ebang rekoto e se tokomane e ka bohuwang ka mokgwa oo e kopilweng ka ona, ebang ho kgoneha karolo 292.
Ebang motho a kopa phihlello ka mokgwa o itseng mokopi o lokela ho nehwa phihlello ka mokgwa oo a kopileng ka ona. Ho dumellana le kopo ha ho a tshwanela ho sitisa tsamaiso ya lefapha, kapa tshenyeho ya rekoto, kapa ho tlole molawana wa kopitso oo e seng wa mmuso. Ebang ho ke keng ha nehelanwa ka phihlello ka mokgwa oo e kopilweng ka ona ka mabaka a bonahalang, empa ho ka nehelanwa ka yona ka mokgwa o mong osele, tefo e tlameha ho sebetswa ho ya ka kopo ya pele ya motho karolo ya 293 le 4.
Ebang, tlatsetsong ya karabo e ngotsweng kopong ya hae ya rekoto, mokopi a lakatsa ho tsebiswa ka qeto ka tsela efe kapa efe, mohlala: ka mohala, sena se tlameha ho bontshwa karolo 182e.
Ebang mokopi a kopela motho e mong tlhahisoleseding, o lokela ho bontsha jwalo ha a etsa jwalo karolo 182f.
Ebang mokopi a sa kgone ho bala kapa ho ngola, kapa a sa itekanela, a ka etsa kopo ya rekoto ka molomo.
Hore ho fihlellwe ditshebeletso tsa Lefapha, dikopo di tlameha ho lebiswa ho Hlooho ya Lefapha.
Mokopi a ka hlahlela boipiletso ba kahare kgahlano le qeto ya mohlanka wa tlhahisoleseding mothong ya kgethilweng ke Tonakgolo. Mokopi a ka hlahlela nyewe lekgotleng la dinyewe bakeng la ho fumana thuso e loketseng kamora hore a sebedise metjha ya kahare ka ho phethahala. Ho ka uwa makgotleng ebang Tsamaiso ya Provense e sa latela dipehelo tsa Molao. Sena se sebetsa boemong boo ho bona mokopi a lakatsang ho ipiletsa kgahlano le qeto e entsweng ke mohlanka wa tlhahisoleseding.
Ha ho hlokeha, Tsamaiso ya Provense e tla ntjhafatsa le ho phatlalatsa bukana ena, jwalo-jwalo kamora nako e sa feteng selemo.
Khopi e ngotsweng ka e nngwe le e nngwe ya dipuo tse tharo tsa semmuso e tlameha ho fumaneha sebakeng se seng le se seng sa direkoto tsa molao jwalo ka ha ho hlaositswe karolong ya 6 ya Molao wa Direkoto tsa Molao wa 1997; Khomeshene ya Ditokelo tsa Botho ya Afrika Borwa; le ofisi ka nngwe ya sebopeho seo sa mmuso.